**Odporúčania**

**„UZNESENIA OBECNÉHO ZASTUPITEĽSTVA“**

*Podľa § 11 ods. 4 zákona č. 369/1990 Zb. o obecnom zriadení v znení neskorších predpisov rozhodovanie o základných otázkach života obce je zverené obecnému zastupiteľstvu. Obecné zastupiteľstvo najčastejšie rozhoduje uznesením.*

*Výpis z uznesenia obecného zastupiteľstva je povinnou prílohou žiadosti o poskytnutie dotácie.*

*Tieto odporúčania pre uznesenie obecného zastupiteľstva predpokladajú obstaranie nájomných bytov* ***samostatným obstaraním projektových prác a následným verejným obstarávaním stavebných prác podľa zhotovenej projektovej dokumentácie.***

**Obecné zastupiteľstvo v ..............**

**Výber zhotoviteľa stavby**

1. **Berie na vedomie:**

* Výsledok verejného obstarávania na výber zhotoviteľa stavebných prác na zhotovenie ..........................*(názov stavby)* a súvisiacej technickej vybavenosti, ktoré bolo vyhlásené v ................. *(vo vestníku verejného obstarávania, v obchodnom registri, prípadne inde)* pod číslom ................... *(číslo oznámenia o vyhlásení verejného obstarávania)*.

1. **Schvaľuje:**

* Obstaranie stavby ..........................*(názov stavby)* a súvisiacej technickej vybavenosti za sumu vo výške ........................... eur (*hodnota zákazky na stavbu nájomných bytov a súvisiacej technickej vybavenosti, ktorá je výsledkom verejného obstarávania)*.
* Uzatvorenie *(Názov zmluvy)* so zhotoviteľom (*Obchodné meno zhotoviteľa, adresa sídla,* *IČO)* predmetom ktorej je zhotovenie ..........................*(názov stavby).*
* Uzatvorenie *(Názov zmluvy)* so zhotoviteľom (*Obchodné meno zhotoviteľa, adresa sídla, IČO)* predmetom ktorej je zhotovenie súvisiacej technickej vybavenosti v zložení *(rozpísať podľa predmetu zmluvy, napr. Verejný vodovod a vodovodná prípojka, Verejná kanalizácia a kanalizačná prípojka, Miestna komunikácia, Odstavné plochy, Čistiareň odpadových vôd, Elektrická NN prípojka, Elektrické odberné* *zariadenie, Plynová prípojka, Odlučovač ropných látok, atď.).*

1. **Poveruje:**

* Starostu obce podpísaním *(Názov zmluvy)*.

**Podanie žiadostí**

1. **Schvaľuje:**

* Podanie žiadosti o poskytnutie dotácie na obstaranie nájomných bytov podľa zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov na Ministerstvo dopravy Slovenskej republiky.
* Podanie žiadosti o poskytnutie podpory na obstaranie nájomných bytov podľa zákona č. 150/2013 Z. z. o Štátnom fonde rozvoja bývania v znení neskorších predpisov na Štátny fond rozvoja bývania.
* Podanie žiadosti o poskytnutie dotácie na obstaranie technickej vybavenosti v zložení *(vypísať jednotlivé druhy TV, na ktoré sa požaduje dotácia)* podľa zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov na Ministerstvo dopravy Slovenskej republiky.
* Podanie žiadosti o poskytnutie podpory na obstaranie technickej vybavenosti v zložení *(vypísať jednotlivé druhy TV, na ktoré sa požaduje poskytnutie úveru)* podľa zákona č. 150/2013 Z. z. o Štátnom fonde rozvoja bývania v znení neskorších predpisov na Štátny fond rozvoja bývania.

1. **Poveruje:**

* Starostu obce podaním žiadosti o poskytnutie dotácie na obstaranie nájomných bytov.
* Starostu obce podaním žiadosti o poskytnutie podpory na obstaranie nájomných bytov.
* Starostu obce podaním žiadosti o poskytnutie dotácie na obstaranie technickej vybavenosti.
* Starostu obce podaním žiadosti o poskytnutie podpory na obstaranie technickej vybavenosti.

**Obstarávacie náklady stavby**

1. **Berie na vedomie:**

* Obstarávacie náklady stavby ..........................*(názov stavby)* a súvisiacej technickej vybavenosti v nasledovnom členení:

|  |  |  |  |
| --- | --- | --- | --- |
| Stavebný objekt | Náklady na zhotovenie stavby | Náklady na projektové práce | Obstarávacie náklady celkom |
|  |  |  |  |
|  |  |  |  |
|  |  |  |  |

*Výška obstarávacích nákladov stavby je rozhodujúca pre splnenie podmienok poskytnutia dotácie a podpory zo ŠFRB.*

*V prípade výstavby nájomných bytov sa do obstarávacích nákladov stavby* ***musia započítať*** *aj náklady na projektové práce, resp. podiel týchto nákladov.*

*V prípade výstavby súvisiacej technickej vybavenosti sa do obstarávacích nákladov stavby* ***môžu započítať*** *aj náklady na projektové práce, resp. podiel týchto nákladov.*

*Príklad vyplnenia tabuľky (ceny v žiadnom prípade nezodpovedajú skutočnosti):*

|  |  |  |  |
| --- | --- | --- | --- |
| *Stavebný objekt* | *Náklady na zhotovenie stavby* | *Náklady na projektové práce* | *Obstarávacie náklady celkom* |
| *Bytový dom A* | *200 000,- eur* | *20 000,- eur* | *220 000,- eur* |
| *Bytový dom B* | *300 000,- eur* | *25 000,- eur* | *325 000,- eur* |
| *Verejný vodovod* | *4 500,- eur* | *250,- eur* | *4 750,- eur* |
| *Verejná kanalizácia* | *6 000,- eur* | *400,- eur* | *6 400,- eur* |
| *ČOV* | *15 000,- eur* | *1 200,- eur* | *16 200,- eur* |
| *Odstavné plochy* | *19 000,- eur* | *1 500,- eur* | *20 500,- eur* |
| *Elektrická prípojka* | *1 200,- eur* | *0,- eur* | *1 200,- eur* |
| *Miestna komunikácia* | *15 000,- eur* | *1 000,- eur* | *16 000,- eur* |
| *Odlučovač ropných látok* | *1 500,- eur* | *0,- eur* | *1 500,- eur* |

**Financovanie**

1. **Schvaľuje:**

* Spôsob financovania obstarania nájomných bytov a súvisiacej technickej vybavenosti v členení:

|  |  |  |  |  |
| --- | --- | --- | --- | --- |
| Stavebný objekt | Obstarávacie náklady (eur) | Požadovaná výška dotácie (eur) | Požadovaná výška úveru zo ŠFRB (eur) | Vlastné finančné prostriedky vyčlenené v rozpočte obce (eur) |
| Stl.1 | Stl. 2 | Stl. 3 | Stl. 4 | Stl. 5 |
|  |  |  |  |  |
|  |  |  |  |  |
|  |  |  |  |  |
| Celkom |  |  |  |  |

Poznámka: V jednotlivých riadkoch sa súčet hodnôt uvedených v stĺpcoch 3 až 5 musí rovnať hodnote uvedenej v stĺpci 2.

*Príklad vyplnenia tabuľky (ceny v žiadnom prípade nezodpovedajú skutočnosti):*

|  |  |  |  |  |
| --- | --- | --- | --- | --- |
| *Stavebný objekt* | *Obstarávacie náklady* | *Požadovaná výška dotácie* | *Požadovaná výška úveru zo ŠFRB* | *Vlastné finančné prostriedky vyčlenené v rozpočte obce* |
| *Bytový dom A* | *220 000,- eur* | *88 000,- eur* | *132 000,- eur* | *0,- eur* |
| *Bytový dom B* | *325 000,- eur* | *130 000,- eur* | *195 000,- eur* | *0,- eur* |
| *Verejný vodovod* | *4 750,- eur* | *3 325,- eur* | *1 425,- eur* | *0,- eur* |
| *Verejná kanalizácia* | *6 400,- eur* | *4 480,- eur* | *1 920,- eur* | *0,- eur* |
| *ČOV* | *16 200,- eur* | *11 340,- eur* | *4 860,- eur* | *0,- eur* |
| *Odstavné plochy* | *20 500,- eur* | *3 120,- eur* | *15 200,- eur* | *2 180,- eur* |
| *Elektrická prípojka* | *1 200,- eur* | *0,- eur* | *0,- eur* | *1 200,- eur* |
| *Miestna komunikácia* | *16 000,- eur* | *6 960,- eur* | *9 040,- eur* | *0,- eur* |
| *Odlučovač ropných látok* | *1 500,- eur* | *0,- eur* | *0,- eur* | *1 500,- eur* |

* Vyčlenenie vlastných finančných prostriedkov v rozpočte obce na obstaranie nájomných bytov vo výške ................... *(pevná suma, ktorá zodpovedá výške vlastných zdrojov žiadateľa na obstaranie nájomných bytov)*.
* Vyčlenenie vlastných finančných prostriedkov v rozpočte obce na obstaranie súvisiacej technickej vybavenosti vo výške ........... *(pevná suma, ktorá zodpovedá výške vlastných zdrojov žiadateľa na obstaranie technickej vybavenosti)* *Obec si musí vyčleniť z vlastného rozpočtu sumu, ktorá zahŕňa minimálne tieto položky:*
  + - *časť ceny za obstaranie bytového domu, ktorá nie je krytá dotáciou ani úverom,*
    - *časť ceny za obstaranie technickej vybavenosti, na ktorú sa požaduje dotácia a nie je dotáciou krytá,*
    - *cena za obstaranie technickej vybavenosti, na ktorú sa dotácia nepožaduje.*

1. **Berie na vedomie:**

* V rámci posudzovania žiadosti o poskytnutie dotácie môže Ministerstvo dopravy Slovenskej republiky znížiť výšku poskytnutej dotácie oproti sume schválenej v 7. bode tohto ustanovenia.
* V rámci posudzovania žiadosti o poskytnutie podpory môže Štátny fond rozvoja bývania znížiť výšku poskytnutej podpory oproti sume schválenej v 7. bode tohto ustanovenia.

**Záväzky**

1. **Splnomocňuje:**

* Starostu obce prijať záväzok obce dodržiavať pri prenájme bytov a uzatváraní nájomných zmlúv ustanovenia § 12 a § 22 zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov.
* Starostu obce prijať záväzok obce dodržiavať nájomný charakter bytov.
* Starostu obce prijať záväzok obce zriadiť záložné právo na zabezpečenie vrátenia poskytnutej dotácie a na zachovanie nájomného charakteru bytov obstaraných podľa zákona č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov v prospech Ministerstva dopravy Slovenskej republiky.
* Starostu obce prijať záväzok obce zriadiť záložné právo na nájomné byty obstarané podľa zákona č. 150/2013 Z. z. o Štátnom fonde rozvoja bývania v znení neskorších predpisov v prospech Štátneho fondu rozvoja bývania.